The Bounty

The Bounty (euskaraz Bounty) 1984ko Roger Donaldson australiar-zeelandar zinema zuzendariaren abenturazko filma bat da.

Richard Hough historialariak idatzitako Captain Bligh and Mr. Christian liburuan oinarritua dago, era berean liburua 1789ko apirilaren 28an HMS Bounty britainiar gudaontzian jazotako matxinadaren gertakarien azalpena ematen delarik. Aurretik matxinada honi buruzko beste lau filma ere egin ziren: The Mutiny of the Bounty (1916), In the Wake of the Bounty (1933), Mutiny on the Bounty (1935eko filma) eta Mutiny on the Bounty (1962ko filma).

Filma honetan Mel Gibson, Anthony Hopkins, Laurence Olivier, Edward Fox, Daniel Day-Lewis eta Liam Neeson aktoreek antzeztu zuten. Bestalde, soinu banda Vangelis greziar konposatzaile eta musikariaren lana izan zen.

 Argumentua 

1787an HMS Bounty britainiar fragata Ingalaterratik itsasoratu zen. Ontzi honetako William Bligh tenientearen (Anthony Hopkins) helburua Hornos lurmutur beldurgarria igaroz lurra itzulinguratzea izan zen. Neke eta arriskuz beteriko 3.500 itsas milatako bidai luzea egin ostean, Bligh kapitain zorrotz eta zigortzaileak bere eskifaiak Ozeano Bareko uharte urrun eta paradisiako batean atseden har zezan laga zuen, baina beharbada beharrezkoa zen baina denbora luzeagoz, itzulinguru bidaiari berrekiteko agindua ematean jada disziplinarik gabeko eskifaiak kontrolaezina baitzen. Giro nahasi horretan ontziko Fletcher Christian lehen ofizialak (Mel Gibson) eskifaiaren gehiengoaren babesaz kapitainari aurre egin eta matxinada baten bitartez ontziaren jabe egitea erabaki zuen. Honela, matxinatuek Bligh kapitaina eta berari oraindik fidel zitzaizkion itsasgizon bakanak txalupa txiki batean itsasoaren erdian utzi eta HMS Bounty ontzian Pitcairn uharteetara han bizitzeko asmoz eta britainiar itsas armadatik ezkutatzeko asmoz nabigatu zuten.

 Aktoreak 
 Anthony Hopkins: William Bligh tenientea
 Mel Gibson: Fletcher Christian lehen ofiziala
 Laurence Olivier – Hood admirantea
 Edward Fox – Greetham kapitaina
 Daniel Day-Lewis – John Fryer itsasgizon nagusia
 Bernard Hill – William Cole kontramaestrea
 Phil Davis – Edward "Ned" Young ofizial kadetea
 Liam Neeson – Charles Churchill, ontziko kaporala
 Wi Kuki Kaa – Tynah erregea
 Tevaite Vernette – Mauatua, benetazko izenez Maimiti (Christianen emaztea)

 Kanpo estekak 
 The Bounty filmaren IMDBko fitxa irakurgai 

Kategoria:Roger Donaldsonek zuzendutako filmak
Kategoria:Erresuma Batuko filmak
Kategoria:Mel Gibsonek antzeztutako filmak
Kategoria:Liam Neesonek antzeztutako filmak
Kategoria:1780ko hamarkadan girotutako filmak
Kategoria:Epika filmak
Kategoria:Biziraupen filmak
Kategoria:Itsasontzietan girotutako filmak
Kategoria:Matxinadei buruzko filmak
Kategoria:Vangelisen soinu bandadun filmak
Kategoria:1980ko hamarkadako abentura filmak
Kategoria:Liburuetan oinarritutako filmak
Kategoria:Tahitin girotutako filmak
Kategoria:Ozeano Barean girotutako filmak
Kategoria:Uharteetan girotutako filmak
Kategoria:Hondartzetan girotutako filmak
Kategoria:Berregokitzapen filmak
Kategoria:1984ko filmak